

**Λογιστική ΙΙ**

**-Φροντιστηριακές Ασκήσεις-**

Λογιστική Απαιτήσεων

**Ασκήσεις**

**Άσκηση 4.1. – Γενική Άσκηση Απαιτήσεων**

Η επιχείρηση «ΜΤ ΑΕ» πουλάει την 1/1/20Χ1 εμπορεύματα στον πελάτη Γ προς €100.000 με πίστωση 4 μηνών. Σημειώνεται ότι το επιτόκιο το οποίο ισχύει στην αγορά για παρόμοιες συμβάσεις είναι 12 % ετήσιο. Η λογιστική χρήση της «ΜΤ ΑΕ» ξεκινά την 1 Ιανουαρίου και λήγει την 31 Δεκεμβρίου κάθε έτους.

**Ζητείται:** Να διενεργηθούν οι ημερολογιακές εγγραφές την 1/1/20Χ1 και στις 30/4/20Χ1.

**Άσκηση 4.2. – Προβλέψεις για μη Είσπραξη Απαιτήσεων**

Στη διάρκεια της λογιστικής χρήσης 20Χ0 η επιχείρηση «ΜΤ ΑΕ» πραγματοποίησε πωλήσεις επί πιστώσει ποσού €1.000.000. Στο τέλος της χρήσης ο λογαριασμός «Πελάτες» έχει χρεωστικό υπόλοιπο €100.000. Εκτιμάται ότι οι απώλειες από ανείσπρακτες απαιτήσεις θα ανέλθουν στο ποσό των €20.000.

**Ζητείται:**

1. Να διενεργηθούν οι ημερολογιακές εγγραφές στο τέλος της χρήσης 20Χ0.
2. Να διενεργηθούν οι ημερολογιακές εγγραφές στο τέλος της χρήσης 20Χ1, λαμβάνοντας υπόψη ότι η απαίτηση έναντι ενός Πελάτης Α ποσού €8.000 δεν πρόκειται να εισπραχθεί.
3. Να διενεργηθούν οι ημερολογιακές εγγραφές στο τέλος της χρήσης 20Χ2, λαμβάνοντας υπόψη ότι ο Πελάτης Α εμφανίζεται και καταβάλλει ποσό ύψους €6.000.

**Άσκηση 4.3. – Προβλέψεις για μη Είσπραξη Απαιτήσεων**

Η επιχείρηση «ΑΒ Α.Ε.» εμφανίζει στο τέλος της λογιστικής χρήσης 20Χ0 υπόλοιπο πελατών €40.000. Η διοίκηση της οντότητας κατά πάγια τακτική, αναγνωρίζει ως πρόβλεψη το 2.5% του χρεωστικού υπολοίπου των απαιτήσεων.

**20Χ1:** Το 20Χ1 δεν εισπράχθηκαν απαιτήσεις ποσού απαιτήσεις ποσού €800, ενώ εισπράχθηκαν οι υπόλοιπες απαιτήσεις της χρήσης 20Χ0. Η επιχείρηση μέσα στην χρήση του 20Χ1 πραγματοποίησε πωλήσεις €100.000 εκ των οποίων οι €50.000 αφορούσαν απαιτήσεις.

**20Χ2:** Το 20Χ2 δεν εισπράχθηκαν απαιτήσεις ποσού απαιτήσεις ποσού €300, ενώ εισπράχθηκαν οι υπόλοιπες απαιτήσεις της χρήσης 20Χ1. Η επιχείρηση μέσα στην χρήση του 20Χ2 πραγματοποίησε πωλήσεις €200.000 εκ των οποίων οι €30.000 αφορούσαν απαιτήσεις.

**20Χ3:** Το 20Χ3 δεν εισπράχθηκαν απαιτήσεις ποσού απαιτήσεις ποσού €1.400, ενώ εισπράχθηκαν οι υπόλοιπες απαιτήσεις της χρήσης 20Χ2. Η επιχείρηση μέσα στην χρήση του 20Χ3 πραγματοποίησε πωλήσεις €100.000 εκ των οποίων οι €80.000 αφορούσαν απαιτήσεις.

**Ζητείται:** Να διενεργηθούν οι ημερολογιακές εγγραφές την 31/12/20Χ0, 31/12/20Χ1, 31/12/20Χ2 και 31/12/20Χ3.

**Άσκηση 4.4. – Προβλέψεις για μη Είσπραξη Απαιτήσεων**

Στην τέλος της χρήσης 2012 (31/12/2012) η επιχείρηση «ΑΒ ΑΕ», εμφανίζει €2.000 πιστωτικό υπόλοιπο του λογαριασμού «Προβλέψεις για επισφαλείς πελάτες». Επιπροσθέτως, το υπόλοιπο του λογαριασμού «Πελάτες» την 31/12/2012 είναι € 80.000.

Η επιχείρηση είχε τις προηγούμενες χρήσεις τις παρακάτω απώλειες από επισφαλείς απαιτήσεις:

|  |  |  |
| --- | --- | --- |
| **Έτος** | **Απώλειες (€)** | **Απαιτήσεις στην αρχή της χρήσεως (€)** |
| 2010 | 1.000 | 30.000 |
| 2011 | 1.500 | 34.000 |
| 2012 | 1.100 | 32.000 |
| 2013 | 950 | 28.000 |
|  | 4.550 | 124.000 |

**Ζητείται:** Να υπολογιστεί το ποσό της πρόβλεψης επισφαλών απαιτήσεων στις 31/12/2012 με βάση την μέθοδο του ποσοστού έναντι των απαιτήσεων. Τέλος, να διενεργηθούν οι σχετικές ημερολογιακές εγγραφές.

**Άσκηση 4.5. – Προβλέψεις για μη Είσπραξη Απαιτήσεων**

Ο λογαριασμός «Προβλέψεις για επισφαλείς απαιτήσεις» της επιχείρησης «ΜΤ ΑΕ» έχει την 1/1/20Χ0 υπόλοιπο €20.000 πιστωτικό. Στις 31/12/20Χ0 η επιχείρηση κάνει τις παρακάτω εκτιμήσεις σχετικά με την απώλεια από επισφαλείς απαιτήσεις ανάλογα με την ηλικία τω απαιτήσεων.

|  |  |  |
| --- | --- | --- |
| **Κατηγορία** | **Ποσό απαίτησης**  **(€)** | **Ποσοστό απώλειας** |
| Μη λήξασες | 500.000 | 1 % |
| Λήξασες: |  |  |
| 1 μήνα | 300.000 | 2 % |
| 1-6 μήνες | 400.000 | 5 % |
| 6-12 μήνες | 200.000 | 6 % |
| Πάνω από 12 μήνες | 150.000 | 10 % |
|  | 1.550.000 |  |

**Ζητείται:** Να υπολογιστεί το ποσό της πρόβλεψης επισφαλών απαιτήσεων στις 31/12/20Χ0 λαμβάνοντας υπόψη ότι κατά την διάρκεια της χρήσης 20Χ0 διαγράφεται ως ανεπίδεκτη εισπράξεως απαίτηση έναντι του πελάτη Α ποσού €50.000. Τέλος, να διενεργηθούν οι σχετικές ημερολογιακές εγγραφές.